… Jtem ecclesie Vpsalensi iiii:or marchas puri, de quibus fiat vel procuretur supra maius altare ymago virginis gloriose. Jtem ecclesie Skarensi iiii:or marchas puri pro pixide ad deferendum corpus dominicum pro infirmis. Jtem ecclesie Lincopensi iiii:or marchas puri pro calice, cum quo semper super maius altare celebrentur misse de mortuis, quocienscunque eas ibi contigerit celebrari. Jtem ecclesie Strengenensi iiii:or marchas puri pro thuribulo procurando. Jtem ecelesie Arosiensi ornatum altaris. Jtem ecclesie Finlandie iiii:or marchas puri pro calice ad maius altare et pixide pro sacra eucharista conseruanda. Jtem ecclesie Wexionensi capellam nostram cotidianam, ornatum scilicet altaris, indumenta rubea et tres cappas, quarum vna viridis et due rubei sunt coloris. Jtem singulis claustris, tam ffratrum minorum quam ffratrum predicatorum quam etiam griseorum necnon et monialium, in regno nostro tres marchas puri. Jtem singulis hospitalibus duas marchas argenti, ad ordinacionem dyocesani episcopi, pro vestibus infirmorum. Jtem singulis ecclesiis, in quarum parrochijs sunt bona nostra, siue patrimonialia siue corone, iii marchas argenti, quarum medietas cedat ecclesie pro luminaribus et medietas sacerdoti. Pro istorum omnium solutione in Westgocia, tam ecclesie kathedrali quam alijs locis, assignamus monetam Skarensem, in Østgocia monetam Suthercopie, Skiæningie et Junæcopie, in dyocesi Strengenensi monetam Nycopie et Øræbro, jn Swecia vero et Finlandia monetam in Vpsalia et Arosia deputamus, sub hac forma scilicet, quod quilibet episcopus in sua dyocesi, cancellarius noster atque dapifer cum monetario super collatis et expensis erogatis et erogandis computacionem teneant, quousque in solidum fuerit expeditum et pro nostra ordinacione singulis plenarie persolutum. … presentem seriem sigillo nostro, dilecte uxoris nostre, dilectique ffratris nostri domini B[enedicti], ducis Finlandie, necnon et venerabilium patrum domini archiepiscopi Vpsalensis ac ceterorum suffraganeorum regni nostri communire decreuimus. …. Hujus autem testamenti nostri, ordinacionis et vltime voluntatis exsecutores constituimus dilectam consortem nostram, dilectum ffratrem nostrum dominum B[enedictum], ducem Finlandie, venerabiles patres dominum archiepiscopum Vpsalensem et omnes suffraganeos, dominum cancellarium, dominum dapiferum omnesque consiliarios nostros. … Dat. in kathedra beati Petri.